NaiveNeuron/SloPal huggingface dataset:
Pollák, Peter, poslanec NR SR (2024-01-16):
Ďakujem pekne za slovo, pán predsedajúci. Ja by som sa takisto zastavil pri tom, keď sa spomenie slovo prílepok, tak každý zbystrie. Z minulosti máme negatívne skúsenosti práve s prílepkami, a tak ako v minulosti to robil Boris Susko, tak dnes to robí Ondrej Dostál, ktorý upozorňuje na to vlastne, ak sa ide robiť nejaká legislatíva s prílepkom k nejakému návrhu, čo spolu ani nesúvisí. Ja sa pýtam, koho teraz má na to koalícia, keďže nových poslancov koalície ani nepoznáme, ani nevieme, akým témam sa venujú. A na druhej strane tu máme potom vládnych predstaviteľov alebo teda koaličných predstaviteľov, ktorí tu hovoria o novej politickej kultúre, a nemyslím si, že takto vyzerá nová politická kultúra, keď vládni predstavitelia, predsedovia koaličných strán si cez média odkazujú rôzne ataky, jeden druhého atakuje, jeden druhému niečo vyčíta. Nemyslím si, že takto vyzerá upokojenie na Slovensku, že takto by mala vyzerať nová politická kultúra. Nová politická kultúra nie je len slovíčko, ale je to hlavne o tých postojoch a o tých ľuďoch, ktorí majú plné ústa tejto politickej kultúry, aby oni boli nositeľmi tých postojov, podľa ktorých by sa mali správať aj ostatní. Ja by som aj nariadil alebo teda chcel, aby si toto zvali k srdcu tí ľudia, ktorí chcú presadiť novú politickú kultúru, aby prestali s týmto slovíčkom, lebo zrejme nevedia a nepoznajú význam tohto slovíčka. Je to jednoducho chaos. Chaos legislatívnej smršte, o ktorej hovoril aj minister Taraba. Bohužiaľ, ale takej legislatívnej smršte, ktorá nemá hlavu ani pätu, a potom sa presne takto cez takéto prílepky snažia vylepšiť tie, tie návrhy a tým iba riskujú to, že prezidentka tento návrh zákona vráti. Hoci sme za to naozaj hlasovali aj opoziční poslanci, koaliční... (Prerušenie vystúpenia časomerom.)
Blanár, Juraj, podpredseda NR SR (2023-05-24):
Áno, jediné hlasovanie zatiaľ, ktoré máme, jasné, o 17.00 hod. zajtra. Prerušujem rokovanie o tomto bode programu. Ďakujem pani navrhovateľke aj pánovi spravodajcovi. A môžeme pristúpiť k ďalšiemu bodu, ktorým je 173. v poradí. Je to prvé čítanie o návrhu skupiny poslancov na vydanie zákona o príspevku pre tehotné absolventky štúdia. Tento návrh zákona je pod tlačou 1687, návrh na pridelenie výborom je pod č. 1750. Dávam slovo pani poslankyni Lucii Drábikovej, aby za skupinu poslancov tento návrh zákona uviedla v pléne. Nech sa páči. (Rokovanie návrhu skupiny poslancov Národnej rady Slovenskej republiky na vydanie zákona o príspevku pre tehotné absolventky štúdia , tlač 1687.)
Dostál, Ondrej, poslanec NR SR (2023-02-09):
Ďakujem, pán podpredseda. Ja by som sa chcel spýtať na tú cenu Juraja Langsfelda, ktorá je navrhovaná, keďže doteraz je udeľovaný Rad Ďurka Langsfelda a udeľuje ho OĽANO, tak znamená to, že ocenenie, ktoré doteraz dávalo politické hnutie OĽANO, by teraz mal dávať štát? Dobre tomu rozumiem? Lebo pri všetkej úcte k oznamovateľom protispoločenskej činnosti je to, je to záslužná vec, tých ľudí si musíme, musíme vážiť, mali by sme ich chrániť, poskytovať im ochranu, to nikto nespochybňuje. Je na diskusiu, akým spôsobom by mohli byť oceňovaní alebo odmeňovaní, ale toto, ak je to tak, tak mi to teda príde trošku zvláštne, že niečo, čo je, teraz to trošku zvulgarizujem, straníckym ocenením doteraz, sa má stať štátnou cenou. To keby s niečím takým podobným prišiel napríklad SMER, tak všetci by sme tu vyskakovali, že ako je takéto niečo možné. Tak ja len, je to tak, že stranícke ocenenie, ktoré udeľovalo hnutie OĽANO, sa teraz má stať štátnou cenou?
Pellegrini, Peter, predseda NR SR (2024-02-23):
Pán poslanec Kalivoda.
Blanár, Juraj, podpredseda NR SR (2021-09-22):
Ďalší, pán poslanec Tomáš Taraba, nech sa páči.
Gašpar, Tibor, poslanec NR SR (2024-02-08):
Hlasujeme o bode 198 druhého pozmeňujúceho návrhu poslanca Galka.
Počiatek, Ján, minister dopravy, výstavby a regionálneho rozvoja SR (2015-01-29):
Odpoviem najprv na... A neviem, z ktorej strany aj začať. Neviem, prečo máte taký kŕčovitý prejav, asi ste naozaj rozčúlený. My sme pripravení diskutovať úplne kedykoľvek. Ale ja nie som manažér Slovenskej televízie, ktorá rozhoduje o tom, kto ide a kto nejde do relácie. Veď nemusíte teraz vykrikovať. Veď, kľud, skákal som vám ja do reči? Nabudúce vás budem prerušovať aj ja. Takže toto určite problém nie je. A snáď si nemyslíte, že by sa bál niekto ísť do relácie diskutovať s vami. To snáď srandujete. Teraz poďme... (Reakcie z pléna.) Pán Zajac, však nevykrikujte.
Zmajkovičová, Renáta, podpredsedníčka NR SR (2012-08-02):
Pán poslanec Mihál.
Šeliga, Juraj, podpredseda NR SR (2020-09-17):
Ďakujem pekne, pán minister. Pán poslanec, chcete sa dopýtať otázku?
P. Paška, predseda NR SR: (2008-03-28):
Vážené pani poslankyne, páni poslanci, budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z. Je to tlač 546. Pani poslankyňa Košútová bude uvádzať hlasovanie ako určená spravodajkyňa. Hlasujeme v prvom čítaní, dámy a páni.
Bugár, Béla, podpredseda NR SR (2010-09-08):
Pán poslanec Mamojka.
Hraško, Igor, poslanec NR SR (2015-10-21):
Ďakujem pekne. Vážené kolegyne, kolegovia, milí občania, táto schôdza bola zvolaná už len ako dôvetok zlyhaní ministra školstva. To nie je za to, že sa zrazu niekde stratili peniaze, nie nepodstatné, pretože skoro takmer pol milióna nie je nezanedbateľná suma. To nie je len za to, že sa čachruje s pozemkami IUVENTY, s majetkom. To je opäť vyvrcholenie viacerých pochybení ministra, kde v normálnej krajine, kde za drobné prehrešky ministri odstupujú sami, na Slovensku nie je možné. Tu, samozrejme, si nemôžu dovoliť niekoho dať preč len tak, pretože drží ochranné ruky nad kšeftami, nad tým, ako z tejto krajiny unikajú peniaze do schránkových firiem. My tvrdíme jedno, opatrenia ministra neboli dostatočné a neboli dostatočne razantné. Namiesto toho, ako som už spomínal skôr, sa robia také opatrenia naoko, tvárime sa, že robíme opatrenia, aby to vyzeralo, že sa opatrenia robia, ale koniec koncov nič moc sa nespraví. To je ten príklad, kde sa konštatuje, že toto tu bolo dobré, toto nebolo zlé, ale okolnosti, ktoré viedli k tomu celému, tie sa už potom nevyšetrujú. A takto to vládna strana, resp. ľudia, ktorí sú jej poplatní, robia. Preto sa ani žiadne vyšetrovanie nedovedie do úspešného konca, pretože sú usmerňovaní, aby sa náhodu na niečo väčšie neprišlo. A preto sa to dá stopnúť už na začiatku, aby sa to nebodaj nedostalo až niekde na súd. Preto má vládna moc v rukách políciu, má v rukách prokuratúru. Minister školstva skutočne zlyháva a buď je slabý natoľko, že si nechá diktovať od svojich podriadených, ktorí riadia rezort za neho, alebo to má nadiktované a potom musí znášať to, že tie prešľapy, na ktoré sa príde, idú na jeho hlavu. Skutočne ma zaujíma, odkiaľ sa vracajú peniaze, jedna časť sa vracia podľa medializovaných správ z banky, kde boli zadržané, našťastie. Zvyšná suma sa ale vracia odniekiaľ. Mňa by zaujímalo na základe čoho, pretože takýto skutok musí byť vyšetrený a môže len sudca vydať príkaz na takéto navrátenie peňazí, ktoré odišli niekde inde. Tak by ma zaujímalo uznesenie takéhoto súdu. Alebo na základe čoho sa tie peniaze zrazu znenazdajky vracajú? Zhodou okolností deň pred konaním mimoriadnej schôdze na odvolanie ministra. Počuli sme tu oslavnú ódu nášho veľkoústeho, ktorý hovoril, že oni sú tu, oni prišli na toto rokovanie, žiaľ, boli tu len v čase, keď bol jeho prejav, keď mu mohli tlieskať. Okamžite po tom aj s celou svojou bandou odišiel preč. Ostal tu len chudák opustený minister školstva. (Reakcie z pléna.) Ja by som poprosil, aby ste mi neskákali do reči... (Reakcie z pléna). Pani predsedajúca... (Prerušenie vystúpenia predsedajúcou.)
Bugár, Béla, podpredseda NR SR (2011-03-31):
Pán poslanec Blanár, nech sa páči.
Figeľ, Ján, podpredseda NR SR (2012-07-26):
Ďakujem pekne. Nech sa páči, zaujať miesto pre spravodajcu. Otváram týmto rozpravu. Do rozpravy som dostal dve písomné prihlášky: Martina Chrena za klub SaS a pána Borisa Suska. A ja sa hlásim tiež. Nech sa páči, pán Martin Chren.
Brixi, Otto, poslanec NR SR (2012-06-26):
Ďakujem pekne, pani predsedajúca. Pán kolega Hlina, s mnohými vecami vo vašom príspevku sa čiastočne alebo v nejakej forme súhlasiť dá. Osobne si však nemyslím, že my sme nejaká personálna agentúra alebo agentúra dočasného zamestnávania, aby sme tu mali posudzovať odbornosť jednotlivých uchádzačov o najvyššie miesta v tejto krajine. Ja si myslím, že zo životopisu, ktorý vám bol predložený je úplne zrejmé, že pán Mgr. Tóth je osoba, ktorá je znalá, je fundovaná a za celú jeho odbornosť hovoria najmä skúsenosti. Čo sa týka toho búchania topánkami v Národnej rade, tak to už komentovať nebudem, lebo toto je už politický úvod. Ďakujem pekne.
Laurenčík, Milan, podpredseda NR SR (2020-10-13):
Nemôžte.
Mikloško, Jozef, poslanec NR SR (2014-11-08):
Ďakujem pekne. Ja vítam pána premiéra, že sem prišiel. Iste to tiež nemal ľahké. Neviem, koľko klikov by pán premiér teraz urobil. Viem, že ste ich spravili tisíc, to nemôže nikto na Slovensku prekonať, to je pravda. A chcem aj povedať, že tieto tri posledné poznámky, Mikloško, Brixi a Martvoň sú práve tí traja ľudia, čo Slovenský historický ústav v Ríme tuná presadili. Aj po 25 rokoch veľkého boja je to dar k 25. novembru. V decembri to bude otvorené, povedal pán minister. Pánboh zaplať. Ale teraz vážne. Ešte toto, nebude vážne, že 24 hodín práve, 48 začalo, čiže ja som bol prvý, ktorý to začal, čiže to bude v knižke krásna kapitolka, v mojej. A treba to dať aj do Guinnessovej knihy rekordov, že sme 48 hodín hovorili. A závery: Myslím, že dobrý záver je to, že premiér povedal, že stačí 30 opozičných poslancov na to, aby kandidát na NKÚ sa prípadne presadil. Prvý záver. Druhý. Všetci vieme, že zákon o verejnom obstarávaní naozaj je zlý. Tuná sa to mnohokrát zo všetkých strán povedalo. Aj pán minister Maďarič, nebol som tu, ale tu ho citovali, že sám v kultúre cíti, ako to tam je. Predlžuje obstarávanie, manipuluje ho a vyberá reťaz sprostredkovateľov, ktorí sú za nič platení. Čiže to by bol druhý záver, keby to páni poslanci SMER-u zobrali do úvahy. A tretí je platenie faktúr: za mobil, elektriku, plyn, vodu a tak ďalej. Po piatich dňoch už idú po vás a iné veľké faktúry, ktoré najmä tí koneční ľudia v obstarávaní dostávajú, roky sa neplatia, a nič sa im nestane. Čiže tieto tri závery, keby sme urobili, tak táto schôdza nebola zlá.
I. Mikloš, poslanec: (2007-03-28):
A čo sa týka vášho dnešného vystúpenia, musím povedať, že som bol prekvapený, že ste sa vôbec prihlásili do rozpravy, včera ste, rozumel by som tomu, keby ste mlčali, tak ako ste sa včera nespojili do TA3, kde ste sa mali spojiť a pokúšali sa s vami spojiť, pretože vy tvrdíte, citujem vás teraz, čo ste povedali: „Plán pána Ahtisaariho nie je dobrý, ja osobne ho odmietam, je to politická eutanázia.“ Chcem vám povedať tri zásadné fakty. Po prvé, Ahtisaariho plán zakladá nezávislosť Kosova. Sám Ahtisaari to povedal, nie úplne a ničím neobmedzenú, ale v zásade nezávislosť. Po druhé, Srbsko tento plán odmieta a takáto nezávislosť bude proti vôli Srbska, a po tretie, to podstatné, koaličný návrh deklarácie, teda aj návrh, za ktorý chcete hlasovať, umožňuje hlasovať slovenskému zástupcovi v Bezpečnostnej rade za Ahtisaariho plán, teda za nezávislosť Kosova proti vôli Srbska. Vy to sami viete a vyviňujete sa práve tými dvomi odrážkami, že úplná a ničím neobmedzená nezávislosť nie je dobrá a že budúci štatút provincie Kosovo nemá zakladať precedens v medzinárodnom práve. Sami sa týmto vyviňujete a skutočnosť, že nechce odpovedať ani jeden zástupca vlády, ani SMER-u na to, ako bude slovenský zástupca hlasovať, to jasne dosvedčuje. Vy chcete len odpútavať pozornosť tými neustálymi rečami o roku 1999 od tejto vašej zrady, od toho, že si absolútne protirečíte, keď tu rozprávate o tom, že vlastne nechcete niečo, za čo idete hlasovať. (Potlesk.)
Pellegrini, Peter, predseda NR SR (2023-11-22):
Prosím, prezentujme sa a hlasujme o tomto návrhu o pridelení tohto návrhu výborom. (Hlasovanie.) Prítomných 128, za 90, proti 1, zdržali sa 33, nehlasovali 4. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona, ktorým sa dopĺňa zákon č. 540/2021 Z. z. o kategorizácii ústavnej zdravotnej starostlivosti, tlač 31. Poprosím pána poslanca Vladimíra Baláža, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. , tlač 31.)
A. Belousovová, podpredsedníčka NR SR: (2007-06-21):
Š. Harabin, podpredseda vlády a minister spravodlivosti SR: A ešte na doplnenie, aby skutočne nevyznievalo to z našej strany ako len ospravedlnenie na minulé obdobie, to vôbec nie, ja som len považoval za potrebné zo širších súvislostí ozrejmiť okolnosti. Ja som dokonca vstúpil do rokovania aj s Národnou bankou Slovenska, pretože tí tam núkajú budovu po odchode, pri prechode na euro budú mať asi prebytočné priestory a takisto aj s predsedníčkou Ústavného súdu v Košiciach, kde ona po priestorových prehodnoteniach dospela k záveru, že budú mať nejaké voľné miesta. Čiže na prechodné obdobie chceme riešiť aj situáciu pomocou podporných alternatívnych riešení, aby sme sa skutočne dopracovali k tomu, že by ten sudca mohol pojednávať. Lebo takto sme sa dostali do pozície, že kedy my, štát, a hlavne prechádzajúce obdobie sme tu konkrétne zabezpečili prieťahy v súdnom konaní. Toto je výsledok, konkrétny výsledok, kedy štát má na svedomí spôsobenie prieťahov v súdnom konaní. To je rukolapný dôkaz, ktorý je nespochybniteľný ničím. Ale hovorím vám, že situácia je teraz taká, aká je a ideme viacerými smermi. Ďakujem.
Paška, Pavol, predseda NR SR (2012-06-28):
Ďakujem. Otváram rozpravu. Ja dám po rozprave, vidím, že pán... Ukončíme tento návrh a dám vám priestor na procedurálny návrh. Otvoril som rozpravu. Technici, nie je záujem o vystúpenie v rozprave? Potom. Do rozpravy? Aj vy, pán predseda Sulík, do rozpravy? Nie. Potom procedurálny návrh, hej. Takže končím možnosť sa prihlásiť. Pán poslanec Hlina, do rozpravy.
Hort, Milan, podpredseda NR SR (2011-10-11):
Ďalej pán poslanec Peter Kalist, nech sa páči.
Laurenčík, Milan, podpredseda NR SR (2022-03-17):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som dostal písomnú prihlášku. Prihlásila sa pani poslankyňa Denisa Saková.
P. Hrušovský, podpredseda NR SR: (2002-07-10):
(Hlasovanie.) 103 prítomných, 25 za, 45 proti, 29 sa zdržalo, 4 nehlasovali. Návrh sme neschválili. Prosím, predkladajte návrhy zo spoločnej správy.
Hambálek, Augustín, poslanec NR SR (2012-09-26):
Pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-09-22):
(Hlasovanie.) 146 prítomných, 72 za, 23 proti, 39 sa zdržalo, 12 nehlasovalo. Neschválili sme návrh. Nech sa páči. Ľ. Navrátilová, poslankyňa: Pán predseda, dajte teraz, prosím, hlasovať o 2. pozmeňujúcom návrhu pána poslanca Muňka.
Dubačová, Viera, poslankyňa NR SR (2016-10-27):
Ďakujem veľmi pekne. Ďakujem kolegovi Dostálovi za objasnenie vecí. Ja by som len povedala, kolegovia, skúsme si predstaviť všetci, ktorí milujeme krajinu, zem, ľudí, stromy, svet bez slobodných vzdelaných ľudí, ktorí majú chuť zmeniť čokoľvek v svojom okolí k lepšiemu. Zobrať siroty, postihnutých z ústavu, skvalitniť ich život, starať sa o pôdu, o strom, o trávu, o susedov, o to, aby kvalita nášho života bola ďaleko lepšia. Na to musíme všetci ešte občiansky dozrieť. A želám nám k tomu najmä veľa trpezlivosti. K predkladanému zákonu iba toľko, tak veľa slov a tak málo lásky a zdravého rozumu. Toto si naše drahé Slovensko nezaslúži. Ďakujem.
Pellegrini, Peter, predseda NR SR (2024-01-11):
Na vaše vystúpenie, pán poslanec, 25 faktických poznámok. Ako prvý pán poslanec Galko.
P. Paška, predseda NR SR: (2009-09-16):
(Hlasovanie.) 136 prítomných, 78 za, 54 sa zdržalo, 4 nehlasovali. Sme v treťom čítaní . A otváram rozpravu. Má niekto záujem vystúpiť? Pán poslanec Slafkovský, do rozpravy? Nie, to je omyl. Vyhlasujem rozpravu za skončenú a budeme hlasovať, pán podpredseda.
D. Jarjabek, poslanec: (2002-10-15):
I. Presperín, doterajší podpredseda NR SR: Ján Jasovský.
V. Palko, minister vnútra SR: (2003-09-10):
Vážené panie poslankyne, vážení páni poslanci, cieľom návrhu zákona, ktorým sa mení a dopĺňa zákon o pobyte cudzincov, je prevzatie časti acquis communautaire upravujúce voľný pohyb osôb ku dňu vstupu Slovenskej republiky do Európskej únie. Predložený návrh zákona dopĺňa platný zákon o pobyte cudzincov o podmienky vstupu občanov tretích štátov na územie Slovenskej republiky, rozširuje účely prechodného pobytu cudzincov na území Slovenskej republiky a upresňuje ďalšie podmienky ich pobytu na území Slovenskej republiky. Nosnou časťou návrhu sú ustanovenia o voľnom vstupe a pohybe občanov EÚ a ich rodinných príslušníkov s účinnosťou od nadobudnutia platnosti Zmluvy o pristúpení Slovenskej republiky k Európskej únii. Okrem občanov EÚ sa zabezpečí aj voľný pohyb osobám zvýhodnených štátov, a to občanom Islandu, Nórska, Lichtenštajnska a Švajčiarska na základe Dohody o Európskom hospodárskom priestore. V právnej úprave cudzineckého práva tým dôjde k zásadným zmenám v tom, že rozdelí cudzincov do dvoch základných kategórií, a to na štátnych príslušníkov členských štátov Európskeho hospodárskeho priestoru a na ostatných cudzincov. Cudzinci, ktorí sú príslušníkmi členských štátov Európskeho hospodárskeho priestoru, budú mať právo na trvalý pobyt na území Slovenskej republiky, podobne ako štátni občania Slovenskej republiky, na základe ohlásenia. Ostatní cudzinci budú potrebovať na jednu z foriem pobytu povolenie. Do zákona o pobyte cudzincov sa navrhuje zakotviť nový druh prechodného pobytu z dôvodu plnenia služobných povinností civilnými zložkami ozbrojených síl. Tým sa reaguje na zmluvu medzi štátmi, ktoré sú stranami Severoatlantickej zmluvy a inými štátmi zúčastnenými v Partnerstve za mier, vzťahujúcu sa na štatút ozbrojených síl. Vážená pani podpredsedníčka, panie poslankyne, páni poslanci, vzhľadom na uvedené si vás dovoľujem požiadať o postúpenie návrhu zákona na ďalšie legislatívne konanie. Ďakujem. Z. Martináková, podpredsedníčka NR SR: Ďakujem, pán minister. Prosím, aby ste zaujali miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Jozefovi Šimkovi.
Čekovský, Kristián, poslanec NR SR (2020-07-07):
Ďakujem pekne. Ja len pre istotu teda, že pozývam členov výboru pre kultúru a médiá na rokovanie, ktoré sa uskutoční teraz. Ďakujem.
Hort, Milan, podpredseda NR SR (2011-09-08):
Ďakujem. Pán poslanec, chcete dať doplňujúcu otázku? Áno, nech sa páči. Poprosím, zapnite mikrofón pánovi poslancovi Laurenčíkovi. Nech sa ľúbi.
Žiga, Peter, podpredseda NR SR (2024-06-21):
Evidujem jednu faktickú poznámku na vaše vystúpenie. Pani poslankyňa Gažovičová.
Hraško, Igor, poslanec NR SR (2012-12-13):
Pán predseda, ak tu niekto verejne klame a zavádza, tak mne sa to nepáči. Tak ja použijem na to taký slovník, ktorý mi je blízky. A potrebujem na to poukázať, pretože keď rozpráva človek potichu, tak to ani nepočuje. Takže len toľko som chcel povedať. Ďakujem.
Tomáš, Erik, minister práce, sociálnych vecí a rodiny SR (2024-04-17):
Ďakujem veľmi pekne, vážený pán podpredseda, kolegovia, kolegyne, sme v prvom čítaní, takže opäť budem len stručný. V princípe meníme dve zásadné veci. Tou prvou je, že zvyšujeme príspevok humanitárnej pomoci v prípade humanitárnych situácií na maximálnu výšku 1 500 eur a zároveň zavádzame pravidlo, že je možné aj opakovane vyplatiť tento humanitárny príspevok, ale maximálne dvakrát za jeden kalendárny rok, čiže maximálne do výšky 3-tisíc eur, a zároveň je možné opakovane vyplatiť tento príspevok alebo bude možné vyplatiť tento príspevok aj v prípade, že sa rôzne živelné pohromy, prípadne iné katastrofy spoja v jednom regióne na jednom mieste. Lebo aj takéto prípady, či veríte, alebo nie, na Slovensku máme. Samozrejme, k tomu zvýšeniu toho príspevku a k jeho opakovanému vyplácaniu nás motivovali skúsenosti zo zemetrasenia na východnom Slovensku, keď doterajšia výška príspevku fakt nepostačovala na tú úvodnú pomoc domácnostiam a rodinám. Tá druhá zmena zákona alebo novely zákona o dotáciách v pôsobnosti ministerstva práce, sociálnych vecí a rodiny sa týka tzv. bezpečných ženských domov. Máme ich na Slovensku 13. Doteraz boli okrem iného financované aj z tzv. Nórskeho finančného mechanizmu, ale toto pre túto chvíľu končí, a preto ak by sme nepristúpili k rýchlemu, k rýchlej novele zákona, tak by naozaj tieto domovy nemohli poskytovať tie služby, ktoré poskytovať majú. A tu ide o úpravu v jednom dotačnom titule tohto zákona, lebo je viac dotačných titulov, mnohí určite viete, práve v tom titule, ktorý sa týka domáceho násilia, a tam bola maximálna hranica ročná 20-tisíc, my ju zvyšujeme na 150-tisíc ročne, čím veľmi pomôžeme spomínaným trinástim zariadeniam, ktoré vlastne po komunikácii s ministerstvom práce požadujú pre tento rok približne sumu 700-tisíc eur. Takže toľko v prvom čítaní odo mňa. Ďakujem pekne.
Jurinová, Erika, podpredsedníčka NR SR (2014-07-04):
Pán poslanec, chcete reagovať na faktickú poznámku? Nie zrejme. Ďalší prihlásený do rozpravy je pán poslanec Jurzyca, ktorý sa v sále nenachádza, takže tým pádom úplne vypadáva z poradia. A dávam slovo, uzatváram, uzatváram rozpravu a dávam slovo pánovi ministrovi, navrhovateľovi.
Sulík, Richard, predseda NR SR (2010-08-11):
Ďakujem. S faktickou poznámkou sa prihlásil pán poslanec Číž. Uzatváram možnosť podávania faktických poznámok. Nech sa páči.
Galko, Ľubomír, poslanec NR SR (2016-05-19):
Ďakujem pekne. Len veľmi krátko vzhľadom k tomu, že v rozprave vystúpil len Milan Laurenčík a vlastne z koalície nevystúpil nikto, tak konštatujem, že už je to niekoľký návrh zákona, ktorý jednoducho musí byť tak kvalitne pripravený, že nie je o čom hovoriť. A tým pádom je to v príkrom rozpore s tým, čo rozprával pán Danko ako predseda Slovenskej národnej strany, že tie naše návrhy zákonov sú en bloc neodborné. Chcel by som povedať ešte dve poznámky. Po prvé, toto je krásny príklad toho, že nie všetkých 40 návrhov zákonov z Agendy 2020, čo sme predložili ako poslanci SaS na rokovanie tejto schôdze, je vyslovene pre podnikateľov, hej. Toto je exemplárny prípad toho, lebo častokrát sa hovorí, že to sú len zákony pre podnikateľov, sem-tam niekto ešte spomenie zamestnávateľov, návrhu zákona, z ktorého budú profitovať občania, z ktorého budú profitovať bežní ľudia. A takých zákonov v tej štyridsiatke je veľký počet, hej. To znamená, to nie sú len propodnikateľské návrhy zákonov, ale sú to častokrát návrhy zákonov pre všetkých ľudí na Slovensku. Zároveň by som ešte jednu poznámku povedal. A to je taký nejaký môj rozhorčený apel alebo chcem tlmočiť moje rozhorčenie smerom k pánovi Dankovi alebo pánovi Bugárovi. Pán Danko, o tom som už hovoril, hovoril, že tie návrhy sú neodborné. A pán Bugár by chcel, aby sme s prosíkom na kolenách chodili za ním dopredu a prosili ho o to, aby nejaký návrh zákona prešiel. Prekristapána, prečo by som ja mal chodiť za niekým a prosiť niekoho o to, aby schválil návrh zákona, ktorý umožní, že ľudia budú vidieť, že komu sa prideľuje škôlka alebo komu sa prideľuje byt, a že budú vidieť, že či je tam všetko s kostolným poriadkom, lebo dnes vieme, že to nie je s kostolným poriadkom. Aj u nás v Stupave je problém napríklad so škôlkami, kde kopa detí musí chodiť kade-tade inde a takisto o bytoch asi ani nemusím rozprávať. To znamená jednoduchý návrh zákona, aby obce zverejňovali, to už dávno aj zverejňovať aj mali, to dávno to tu malo byť. Čiže, prepáčte, aby som ja chodil s takýmto návrhom zákona tu niekoho prosiť, tak to sa teda od nás nedočkáte a skorej to je keď nie úsmevné, tak doslova až tragické. To znamená, pevne verím, že aj tento návrh zákona prekročí tú pomyselnú bariéru straníckosti a straníckej disciplíny a marginálneho videnia sveta zo strany minipartnerov SIET-e a MOST-a – HÍD-u, že dokážu sa nejakým spôsobom zachovať autonómne, zachovať si tú slobodu slova a niečo, čo je rozumné a čo jednoducho je v prospech ľudí, podporia v tom v prvom čítaní. Ďakujem pekne.
Laššáková, Jana, podpredsedníčka NR SR (2015-03-13):
Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Ľ. Jahnátek, minister hospodárstva SR: (2008-05-15):
V záujme riešenia tejto situácie pripravilo ministerstvo hospodárstva návrh novely zákona o regulácii sieťových odvetví. Normu parlament vo februári minulého roku aj schválil. Úprava legislatívy ustanovila zmenu právomoci Úradu pre reguláciu sieťových odvetví tak, aby mohol lepšie vykonávať činnosti v zmysle svojej pôsobnosti. Na vysvetlenie. Prijaté zákonné úpravy vo vzťahu k procesu tvorby regulačnej politiky posudzovania návrhu cien a cenové konania umožňujú zmenu systémového riešenia regulačného rámca, vrátane, a to podčiarkujem, transparentnej, objektívnej a spravodlivej cenotvorby v oblasti sieťových odvetví. Predpokladám, že vývoj cien elektrickej energie na Slovensku bude v budúcich rokoch do značnej miery ovplyvnený jej deficitom. Tento stav spôsobili aj neuvážené kroky v prístupovom procese. Počas neho sa bývalá vláda podľa mňa nedostatočne pripravila na argumentáciu, prečo nie je nutné podľahnúť tlakom a servilne súhlasiť so záväzkom odstaviť obidva bloky Jadrovej elektrárne V1 v Jaslovských Bohuniciach. No a aký je výsledok? Slovensko sa stalo z čisto exportnej krajiny 20-percentnou importnou krajinou. Aj napriek tejto skutočnosti nová regulačná politika, prijatá primárna legislatíva a pripravovaná sekundárna legislatíva sú dostatočnou zárukou, aby ceny elektriny nerástli dramaticky. Konečný verdikt je však oprávnený zo zákona vyniesť Úrad pre reguláciu sieťových odvetví ako nezávislý regulačný orgán. Regulačný úrad nemá však kompetenciu ovplyvňovať cenu komodity, ktorá je v plnom rozsahu generovaná trhovým prostredím. Ministerstvo hospodárstva v zmysle platnej legislatívy odsúhlasilo regulačnú politiku na nasledujúce obdobie rokov 2009 až 2011. K hlavným cieľom regulačnej politiky patrí aj zabrániť zneužívaniu dominantného postavenia na trhu s tovarom a službami s cieľom ochrany práv všetkých odberateľov, predovšetkým však domácností, a to využívaním všetkých dostupných regulačných nástrojov, ako aj chrániť odberateľov pred neodôvodneným zvyšovaním regulovaných cien. Zároveň je cieľom dosiahnuť také ceny, ktoré budú porovnateľné v oblasti tovarov služieb v sieťových odvetviach s ostatnými krajinami Európskej únie a to stanovením limitmi vybraných nákladových položiek maximálnych cien a zisku. Vážený pán poslanec, v súvislosti s tým, čo už zaznelo a čo som zdôraznil, aplikácia týchto cieľov je v kompetencii Úradu pre reguláciu sieťových odvetví. Pri aplikácii týchto opatrení nepredpokladám, že by ceny elektrickej energie mali v budúcnosti výraznejšie vzrásť a som presvedčený, že ani nie je na to žiaden dôvod. Na základe údajov Eurostatu sa ceny elektriny pre domácnosti v roku 2007 na Slovensku pohybovali nad úrovňou priemeru krajín dvadsaťsedmičky. Nižšie ceny elektrickej energie ako u nás sú evidované vo všetkých krajinách V4. Podobný stav je aj v prípade cien pre podnikateľov. Naším zámerom je otočiť tento trend, aby sa ceny elektriny na Slovensku pohybovali pod úrovňou priemeru krajín európskej dvadsaťsedmičky či V4. Ďakujem, skončil som.
Figeľ, Ján, podpredseda NR SR (2013-06-18):
Ruším, resp. posledným písomne prihláseným do rozpravy je pán poslanec Martin Poliačik. Nech sa páči.
Heger, Eduard, poslanec NR SR (2019-02-12):
Ďakujem pekne, pani predsedajúca. Anka, veľmi dobre si to celé zhodnotila. Ja by som chcel zareagovať na dve veci, a teda hlavne na tie deti a tých závislých, ktorých si poukázala, pretože myslím si tiež, že toto sú dve dôležité skupiny, ktoré musíme mať na zreteli, keď sa rozprávame vôbec o alkohole a o reklame na alkohol. A ja teda tiež zastávam ten názor, že práve pri týchto dvoch skupinách tá obozretnosť je kľúčová. Treba tú reklamu regulovať tak, aby tieto boli čo najviac vyňaté. Tá druhá ešte o to viac, ako si povedala aj to samotné svedectvo, mám skúsenosť, zažil som takýchto ľudí a viem, čo prežívajú. A naozaj tak ľudsky by som chcel ako vyjadriť, že je to naozaj bezmocnosť, že to nie je vec vôle, že je dokázané, že závislosť je silnejšia ako vôľa, a preto tí ľudia, keď, oni musia každý deň čeliť pokušeniu. A o tom to je. Preto si aj oni hovoria anonymní alkoholici, pretože oni vedia, že akonáhle raz už sa alkoholikmi stanú, že nikdy sa nimi neodstanú a že musia len abstinovať, a preto akékoľvek pokušenie, ktoré, ktorému musia čeliť, je vždycky veľký boj. A ich by sme mali teda uchrániť akémukoľvek vystaveniu. Je to, samozrejme, ťažké, pretože žijú v normálnom svete ako my, ale tá reklama by mala byť z tohto dôvodu regulovaná. A to isté aj pri deťoch. Sú úplné iné veci a iné návyky, ktoré v deťoch vidíme, že musíme budovať a nedostávajú dostatok priestoru, a preto ich vystavovať nejakej nadmernej reklame na alkohol je úplne zbytočné z tohto pohľadu. Ďakujem.
T. Galbavý, poslanec: (2009-04-29):
K pánovi poslancovi Lipšicovi snáď len toľko, je to neuveriteľné, pán poslanec, teba považujem za múdreho a celkom aktívneho poslanca. A aj tu si ukázal, že vieš presadiť svoj záujem alebo interpretovať veci tak, ako by si ich chcel vysvetliť. Je neuveriteľné, akým spôsobom sa snažíš znehodnotiť túto iniciatívu a autorov tohto návrhu dostať do akejsi pozície lobistov, do pozície tých špatných, len preto, že sme dali návrh zákona, ktorý harmonizuje už so súčasným právnym stavom, so zákonom o vysielaní a retransmisii. Znovu zopakujem, naším cieľom nebolo nič iné, len zosúladiť tento návrh so zákonom, ktorý som už spomínal, aby reklama jedna nebola zvýhodňovaná oproti reklame v elektronických médiách. Však to je celkom pochopiteľné. Niečo by som povedal aj k tvojej principiálnosti. Pamätám si, keď bol v tomto parlamente predložený návrh na obmedzenie poslaneckej imunity. Ty si jasne mal výhrady. A sám si hovoril spolu s nami, že by si si vedel predstaviť obmedzenie poslaneckej imunity tým na rozdiel od tej predkladanej širšie, podstatne širšie. Ale dodal si aj vetu B: „Ja za to budem hlasovať, lebo to vnímam ako umenšenie zla.“ Pýtam sa ťa preto, že či je dobré, keď ty zákon o reklame kvôli výnimke piva nepodporíš a tým pádom vlastne umožníš, aby sa deti a mládež naďalej stretávala s agresívnou reklamou na ulici. Keď máme byť principiálni, poprosím ťa, tak buďme principiálni na každej úrovni a, povedzme, širšie, postav sa za dobrú vec. Nebolo to celkom od teba korektné. Keby som ja bol nekorektný, mohol by som o tebe hovoriť, že skôr sa snažíš vyjsť v ústrety médiám. A tie súvislosti si už nedovolím povedať, lebo by si sa na mňa nahneval, ale v poriadku, Dano, máš na to právo. Ale ťa poprosím, nehovor o nás, že sme lobisti, mňa to uráža. Mňa to uráža osobne, lebo niečo podobné si zopakoval vo výbore ústavnoprávnom, kde si mi naznačil, že by si nebol vôbec prekvapený, keby do výboru z pivovaru doniesli niekoľko prepraviek piva. To nebolo celkom fér a korektné. Ak máme byť principiálni, znovu zopakujem, buďme principiálni na každej úrovni. Tak si to môžeme povedať potom kľudne. Trošku iracionálne sa mi videli tvoje argumenty, že pitie piva klesá a reklamy je viac a na víno je reklamy menej a konzumácia stúpa. Celkom nie dobre som porozumel tejto súvislosti, možno mi to vysvetlíš osobne. Ale napriek všetkému apelujem na ctenú snemovňu, aby sme zvážili všetky tieto argumenty a v konečnom dôsledku rozhodli, na koho stranu sa pridáme, či na stranu producentov, výrobcov alkoholu alebo na stranu verejného záujmu. Naším primárnym cieľom a záujmom musí byť ochraňovať deti a mládež pred nástrahami, ktoré tu relevantne existujú a dokážu ovplyvniť vedomie, myslenie, najmä ľudí, ktorí ešte nevedia presne sa ukotviť v našej spoločnosti. Ďakujem pekne, z mojej strany to je všetko.
Grendel, Gábor, podpredseda NR SR (2021-06-29):
V rozprave teraz vystúpi ako písomne prihlásený pán poslanec Milan Mazurek.
Hlina, Alojz, poslanec NR SR (2013-09-04):
Pán kolega, ako to povedať, že problém je v tom, že to je v takom filozofickom nastavení, v tom, toho celého. Viete, keď niekto stvoril ten systém, niekto vytvoril tú hydru úžernícko-exekútorskú, tak on si to teda uvedomuje, že to urobil, všíma si, že sa to objavuje, že začína byť okolo toho husto, no tak pošlú prvých rozviedčikov s kozmetikou, keď to takto poviem. A majú pocit, že teda akože hnev davu ľudí ustane na chvíľu. To je, tak sa zvykne takto, takýmto systémom pracovať. To je tuná jeden návrh. Potom tuná, čo kolegovia, odpustím si iné komentáre, ale tiež akože predkladajú voči šmejdom. Prosím vás pekne, to je tak úbohá kozmetika. To je zase presne v tom, že ideme teda, tak Rimania robili, že teda hlad alebo hnev toho ľudu a davu takto, akože si myslia, že nie. Tam filozoficky nie je to nastavené, že chcú pomôcť. Lebo keby náhodou naozaj niekto reálne chcel pomôcť, tak tie zákony vyzerajú úplne ináč, respektíve vôbec by tu neboli. Vôbec by niekto nevytvoril tú hydru. Vážení kolegovia zo SMER-u, žiaľ, ono budeme možno časom identifikovať, že kto vlastne, ale vy ste stáli na, pri tvorbe a kreovaní tej hydry, ktorá spôsobila to, že ľudia skáču z okien, prosím vás! Úžernícko-exekútorská hydra, firmy EX CREDIT a neviem aké, a exekútori krutí a spolu už to meno. Viete, to je to, čo ľudia sa trhajú zo sna. Vy ste to vytvorili! Váš štátny tajomník bol pri administrovaní toho zákona kľúčového, ktorý toto celé vytvoril. To, že hnev ľudu narastá a nosíte sem kozmetiku a máte pocit, že to ustane, možno na chvíľočku s tým vydržíte. Ale to je, kolega pán Mikloško, filozofia je v tom, že či majú vôľu skutočne to riešiť. To som zvedavý.
Saloň, Marián, poslanec NR SR (2020-09-29):
Ďakujem pekne, pán predsedajúci, dajte hlasovať o návrhu uznesenia tak, ako som ho predniesol pri predložení tejto správy.
Laurenčík, Milan, poslanec NR SR (2018-02-09):
Ďakujem za slovo. Pán minister Kaliňák, asi si si pomýlil schôdzu, lebo rokujeme o pláne modernizácie obrany a ty si nám tu prišiel rozprávať o exministrovi Kaliňákovi (reakcie z pléna) A tieto príhody, keby to bolo prvýkrát, tak ako ešte to chápem, ale tieto príhody tu už počúvame x krát. A ináč ako obdivujem, obdivujem tú pamäť, pretože ja som tiež v tom období bol vo výbore pre obranu a bezpečnosť a aj som sa spoluzúčastňoval na tých kontrolách na vojenskom obrannom spravodajstve, kde sme preverovali tie odpočúvania, a vôbec sme sa tam nedozvedeli také informácie, ako teraz prezentuješ, že kto koho, akého hovorcu, akého ďalšieho špióna odpočúvali. Takéto veci tam ako nepadali, takže tie informácie zrejme musíš mať v nejakej, z nejakého iného zdroja. Ale akože legálne sa takéto informácie nedali, nedali získať. Aj obdivujem, aj ináč tú pamäť, že pamätať si nejaké ešpézetky vládnych áut. No ja mám teda osobne problém si zapamätať tú svoju a teda obdivujem to, že všetky tieto príbehy, vyzerá to aká krásna rozprávka, ale nepovažujem ich za reálne, že to tak bolo.
Laššáková, Jana, podpredsedníčka NR SR (2015-03-13):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási pán poslanec Jozef Mikuš. Pán poslanec, pán spravodajca a pán poslanec Hlina. Dobre, pán poslanec. Ešte pán poslanec Hlina. Končím možnosť prihlásiť sa do rozpravy. Nech sa páči, pán spravodajca, krátke vystúpenie bude mať.
Lubyová, Martina, ministerka školstva, vedy, výskumu a športu SR (2018-05-10):
Vážený pán predsedajúci, vážené panie poslankyne, vážení páni poslanci, predkladám na rokovanie návrh zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony. Základným princípom pripravovanej novely je zvýšenie motivácie vstupu škôl a zamestnávateľov do systému duálneho vzdelávania. Deje sa to prostredníctvom zrušenia krátenia normatívu strednej odbornej škole zapojenej do duálneho vzdelávania, ktoré v predošlom období demotivovalo školy otvárať takéto duálne triedy. Ďalej zníženie administratívnej záťaže pri overovaní spôsobilosti zamestnávateľa, kde sa mnoho potvrdení nahrádza čestnými prehláseniami, aby sa zamestnávateľ odbremenil pri získavaní všetkých týchto potvrdení. A ďalej zavádzame priame platby na zabezpečenie praktického vyučovania v systéme duálneho vzdelávania, a to v sume od 1 000 eur pre malý podnik alebo stredný podnik, v sume 700 eur pre zamestnávateľa, ktorý počas školského roka poskytol žiakovi praktické vyučovanie v rozsahu nad 400 hodín, a v sume 300 eur pre zamestnávateľa, ktorý počas školského roka poskytol žiakovi praktické vyučovanie v rozsahu 200 až 400 hodín. Ide o priamu podporu zamestnávateľov, aby boli motivovaní brať si študentov do duálneho učebného pomeru. Ďalej upravujeme spôsob určovania podielu praktického vyučovania žiaka, pričom pomer teoretického vyučovania a praktického vyučovania bude určovať príslušný štátny vzdelávací program. Ďalej, určovanie plánu výkonov presúvame z výkonu samosprávy na prenesený výkon štátnej správy, čím sa presúva z politickej roviny do roviny odbornej, ale zostáva na krajskej úrovni. Ďalej zavádzame pozíciu hlavného inštruktora, ktorý vykonáva praktické vyučovanie žiakov v systéme duálneho vzdelávania aj úlohy súvisiace s koordinovaním praktického vyučovania na pracovisku praktického vyučovania. Ďalej spresňujeme učebnú zmluvu a prispôsobujeme potrebám praxe a ustanovujeme možnosť získať označenie podnikovej školy, ktorá bude so zreteľom na osobitosť takejto strednej odbornej školy vyňatá z procesu určovania počtu žiakov samosprávnym krajom. Vážený pán predseda, vážené pani poslankyne, páni poslanci, ďakujem za pozornosť a dovoľujem si vás požiadať o prerokovanie predloženého materiálu.
Šutaj Eštok, Matúš, minister vnútra SR (2024-01-18):
Pani poslankyňa, budeme ich zefektívňovať tak, aby sa venovali tej najzávažnejšej envirokriminalite, aby nemuseli riešiť presne to, o čom som niekoľkokrát hovoril, aby nemuseli sme drahých policajtov s najvyšším platovým ohodnotením posielať merať tých kaprov. Hovorím to absolútne vážne, takého prípady sa dejú, garantujem vám, že tá najzávažnejšia envirokriminalita sa bude naďalej ešte viacej vyšetrovať tak, aby sme odhaľovali presne týchto podvodníkov, ktoré takéto, takéto kriminálne živly jednoducho majú záujem takúto kriminalitu páchať, dôjde ale k zefektívneniu toho fungovania. Počkajte si na ten výsledok, garantujem vám, že nebude ohrozené ani vyšetrovanie, ani odhaľovanie ďalších trestných činov, ktoré majú takúto trestnú náplň.
Senko, Ján, poslanec NR SR (2017-03-23):
Pri hlasovaní č. 37 som uvedený ako nehlasujúci, do zápisu prosím zaznamenať, že som hlasoval za. Ďakujem.
S. Janiš, poslanec: (2003-09-19):
Ústavnoprávny výbor, výbor pre financie, rozpočet a menu a výbor pre hospodárstvo, privatizáciu a podnikanie odporučili Národnej rade Slovenskej republiky návrh zákona schváliť so zmenami a doplnkami. Z uznesení výborov vyplývajú pozmeňujúce a doplňujúce návrhy, tak ako sú uvedené v časti 4 spoločnej správy, tlač 254a. Výbor pre hospodárstvo, privatizáciu a podnikanie ako gestorský odporúča Národnej rade o bodoch 1 až 3 zo spoločnej správy hlasovať s odporúčaním schváliť ich, ďalej gestorský výbor na základe stanovísk výborov odporúča Národnej rade predmetný vládny návrh zákona schváliť. Súčasne ma výbor poveril predložiť Národnej rade spoločnú správu výborov a poveril ma právomocami podľa § 79 ods. 5 rokovacieho poriadku. Pani predsedajúca, prosím, otvorte rozpravu. Z. Martináková, podpredsedníčka NR SR: Otváram rozpravu o tomto bode programu. Písomne sa neprihlásil žiaden poslanec. Nech sa páči, môžete sa hlásiť ústne. Uzatváram možnosť hlásiť sa ústne. Vyhlasujem rozpravu za skončenú a zároveň prerušujem rokovanie o tomto bode programu. Panie poslankyne, páni poslanci, podľa schváleného programu nasledujú tri návrhy medzinárodných zmlúv týkajúcich sa Stredoeurópskej dohody o voľnom obchode, tlače 304, 305 a 306. Navrhujem, aby po uvedení všetkých troch návrhov a vystúpení spoločného spravodajcu bola k uvedeným bodom zlúčená rozprava s tým, že o každom návrhu budeme hlasovať osobitne. Chcem sa spýtať, či je všeobecný súhlas s takýmto postupom? Ďakujem pekne. Prosím ministra dopravy, pôšt a telekomunikácií pána Pavla Prokopoviča, aby uviedol všetky tri návrhy.
Pčolinský, Peter, podpredseda NR SR (2023-02-17):
Pán poslanec Šíbl, vy ste neboli prihlásený s faktickou. (Reakcia z pléna.) Pán predkladateľ, k mikrofónu, nech sa páči, môžte kľudne.
Budaj, Ján, poslanec NR SR (2018-06-21):
K pánovi Maďaričovi, že ja ho absolútne chápem, veď to som aj vyjadril a myslím si, že áno, veď aj širší návrh zákona by bol len evolučnou zmenou. Veď nikto nevolá po zbúraní múrov televízie. Ale to, že to zreje k zásadnejším opatreniam, napríklad aj voči koncesionárskym poplatkom, voči financovaniu a kontrole televízie, je pochopiteľné. On mal čiastkový zákon, ktorý pripravoval ešte ako minister a z tej pozície táto korekcia bola celkom na mieste ovplyvnená ešte aj zážitkom z tej voľby riaditeľa. Ja to chápem. Pánovi Farkašovskému, samozrejme, vy musíte vyčkávať na to, čo ako dopadne. Ja som, ste člen koalície, ja to úplne chápem. Ja tieto skúsenosti za tie roky mám dosť na to, aby som zhruba vedel, kam to smeruje a viem aj to, že nielen umelecká obec a nebagatelizujte nespokojnosť ani expertov a mienkotvorných ľudí a takisto ani ulice. Máte na uliciach traktory, s ktorými si neviete poradiť. V piatok máte demonštráciu. Choďte tam povedať, že je všetko v poriadku, aj v RTVS. Nie, ulica je naozaj tu a verejnosť sa nedá uspať, ani keď došlo teplé letné počasie. Verejnosť žiada zmenu.
Hrnčiar, Andrej, podpredseda NR SR (2019-10-22):
Pani poslankyňa Shahzad.
Kovačócy, Marián, poslanec NR SR (2013-10-29):
Vážený pán predseda, kolegyne, kolegovia, v rozprave k uvedenému vládnemu návrhu zákona vystúpili piati poslanci, a to: pán poslanec Susko, Poliačik, Droba, Vašečka a ja. Pán poslanec Susko dal jeden pozmeňujúci návrh a pán poslanec Droba štyri pozmeňujúce návrhy. Najprv však pristúpime k hlasovaniu o pozmeňujúcich a doplňujúcich návrhoch zo spoločnej správy. Pôjdeme hlasovať spoločne o bodoch 1 až 29 s odporúčaním gestorského výboru schváliť.
Kéry, Marián, poslanec NR SR (2021-10-27):
Ďakujem za slovo, pán predseda. Chcel by som upozorniť členov zahraničného výboru, že rokovanie sa uskutoční dnes 12.05 hod. v rokovacej miestnosti výboru pre európske záležitosti, č. 149. Ďakujem.
Ďurica, Ondrej, poslanec NR SR (2023-03-21):
Ďakujem pekne za slovo. Ja len v skratke chcem upozorniť na to, že aj táto iniciatíva vyplývala z konkrétnych skúseností, ktoré sme nadobudli či už v komunálnych voľbách, alebo pri predchádzajúcich parlamentných voľbách, kde sme veľmi aktívne boli pri, pri voľbách ako pozorovatelia alebo, alebo sme tam mali členov v komisiách a tak ďalej. Takže toto sú praktické veci, ktoré aj z takých tých podnetov ľudí sme nejakým spôsobom sa snažili pretransformovať do tejto právnej úpravy, ktorú navrhujeme. A vieme veľmi dobre, že tie moderné technológie sú dnes veľmi užitočné a veľmi nápomocné a zároveň vedia byť aj nebezpečné a vedia byť aj často, často veľmi veľkým hazardom v podstate aj pri takýchto kľúčových momentoch, ako sú voľby. A možno aj, možno aj taká, taká perlička, keď tu mala jedna súkromná televízia nedávno taký škandál s tým, že jej tam posielali do ankety, ktorá vyjadrovala dôveru alebo nedôveru, hlasy alebo, alebo telefonáty proste z úplne inej, iného konca sveta a samotná tá televízia to musela priznať. A to už napovedá hlavne ľuďom, ktorí to sledujú okrajovo a ktorí to vnímajú ako bežní občania nie celkom do hĺbky veci, tak to napovedá, že je to ľahko manipulovateľné a že je treba aj v týchto veciach vykonať určité opatrenia a vyvolať aj diskusiu a poukázať na to, že politici si tieto veci uvedomujú a že sa snažia o to, aby ten systém bol nastavený lepšie, aby tá demokracia naozaj zostala demokraciou a nemali občania pocit, že je niečo zbytočné alebo voľby netreba proste brať do úvahy, pretože sú vopred rozhodnuté alebo zmanipulované. To je naša úloha, si myslím... (Prerušenie vystúpenia časomerom.)
P. Paška, predseda NR SR: (2008-07-02):
(Hlasovanie.) 137 prítomných, 57 za, 70 proti, 10 sa zdržalo. Návrhy sme neprijali.
Pčolinský, Peter, podpredseda NR SR (2023-02-07):
S reakciou pán poslanec Kyselica.
Blanár, Juraj, podpredseda NR SR (2022-02-02):
Jedna faktická poznámka na vaše vystúpenie. Pán poslanec Žiak, nech sa páči.
Krúpa, Juraj, poslanec NR SR (2024-06-27):
Vážený pán predsedajúci, mám tu procedurálny návrh, že podľa § 146 ods. 1 rokovacieho poriadku týmto podávam procedurálny návrh, aby Národná rada rozhodnutím požiadala ústavnoprávny výbor o vydanie stanoviska k otázke kumulácie súčasných funkcií poslanca Tibora Gašpara a funkcie predsedu Národnej rady, aby sa hlasovanie o tlači 373 uskutočnilo až po vydaní tohto stanoviska ústavnoprávneho výboru.
Galko, Ľubomír, poslanec NR SR (2015-12-02):
Ja potom dokončím. (Prerušenie vystúpenia predsedajúcim.)
Kočiš, Eduard, poslanec NR SR (2022-03-16):
Veľmi pekne ďakujem za slovo, pán predsedajúci. Pani kolegyňa, s týmto vaším návrhom zákona sa nedá nič iné iba súhlasiť, pretože hospitalizácia osoby s ťažkým zdravotným postihnutím alebo osoby s ťažkým mentálnym postihnutím v prípade, ak je vytrhnutá zo svojho prirodzeného domáceho prostredia, čiže je hospitalizovaná v zariadení zdravotnej starostlivosti, je značne problematická nie len pre personál, ale najmä pre osobu, ktorej sa táto hospitalizácia týka. Čiže naozaj kvitujem, vítam a tak ako v prvom čítaní, úplne tento zákon podporujem, pretože je obrovsky ťažké a obrovsky náročné urobiť len základné úkony s takouto osobou, ktorá pri sebe nemá osobu, na ktorú je zvyknutá. Polovicu svojho profesijného života som sa naozaj venoval osobám s ťažkým zdravotným a ťažkým mentálnym postihnutím, a mnohokrát som strávil len 24 hodín v nemocnici a viem, že ak by buď ja, alebo rodič tohto dieťaťa nebol prítomný na tomto oddelení, tak obslužný personál na danom oddelení jednoducho túto situáciu nezvládne, pretože situácia, ktorá je ozaj vypätá, už len z jednoduchého úkonu, ako je zmeranie teploty alebo jednoducho základné medicínske alebo lekárske úkony. Je to značne náročné a tieto osoby ozaj pristupujú aj k banalitám úplne svojským a veľmi individuálnym spôsobom Čiže ja naozaj veľmi pekne ďakujem za tento návrh zákona. Určite ho ako Hnutie REPUBLIKA podporíme a bodaj by sme na viacerých takýchto zákonoch našli spoločnú reč. Ďakujem pekne
Jurčík, Ľudovít, poslanec NR SR (2010-12-16):
Ďakujem. Kolega Slafkovský v princípe povedal tú myšlienku, ktorú som chcel povedať aj ja. Fakt, že tá diaľničná spoločnosť nemá z tohto dôvodu peniaze, lebo to úžasné, efektívne mýto nie je efektívne, je tak na hranici rentability, a teda resp. na nule. Možno je to čosi mínus. No a navyše ešte to mýto stálo nejakých 200, 250 mil. euro, viac aj mohlo? Možno aj tie peniaze by sa zišli na tú údržbu alebo aspoň určitá časť z tých peňazí. No a podľa vyjadrenia ľudí, ktorí, neviem, ja ich považujem za tých, že tomu rozumejú, hovoria, že ten mýtny systém nebude efektívny ešte ani v budúcom roku a dokonca ani v roku 2013. Takže asi to nebude také efektívne, jak sme si povedali. No a či sa bude páčiť spôsob výstavby diaľnic Sulíkovi alebo strane SaS? No poviem úprimne pravdu, mne sa nepáčili PPP projekty. Ja som to otvorene hovoril a považujem to na takom jednom dlhom úseku za pomýlenú vec. Môžme sa o tom baviť. V roku 2007 pán bývalý premiér vyhlásil, že bude do roku 2010 diaľnica a do 2010 nebolo pripravované ešte ani financovanie. Ja neviem, ako ste to chceli urobiť tak, že by to v roku 2013 bolo hotové. Možno by sa to skutočne dalo, tak ja neviem ako, jednoducho, keď pán minister Figeľ nebude vedieť kam z konopí, tak možno by sa mohol vás opýtať, ako to do roku 2013 dokončiť. Ďakujem.